ddrg/super_eurlex huggingface dataset:
Kommissionens beslutning

af 25. marts 2003

om anvendelse af artikel 3, stk. 3, litra e), i Europa-Parlamentets og Rådets direktiv 1999/5/EF på radioudstyr beregnet til brug om bord på ikke-SOLAS-skibe, og som er beregnet til at indgå i det automatiske identifikationssystem (AIS)

(meddelt under nummer K(2003) 808)

(EØS-relevant tekst)

(2003/213/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse(1), særlig artikel 3, stk. 3, litra e), og

ud fra følgende betragtninger:

(1) En række medlemsstater har gennemført eller har til hensigt at gennemføre fælles sikkerhedsprincipper og -regler for AIS-udstyr på ikke-SOLAS-skibe, der ikke er omfattet af kravene til udstyr på skibe i kapitel V i den internationale konvention om sikkerhed for menneskeliv på søen (SOLAS).

(2) Harmoniseringen af radiotjenester skal bidrage til, at ikke-SOLAS-skibe kan navigere mere sikkert, navnlig i nødstilfælde og under dårlige vejrforhold, og sådanne skibe opfordres derfor af regeringerne til at deltage i det automatiske identifikationssystem (AIS).

(3) AIS er beskrevet i Den Internationale Søfartsorganisation (IMO)'s bestemmelse 19 i kapitel V i SOLAS - "Carriage requirements for shipborne navigational systems and equipment" - hvori fastsættes, hvilket navigationsudstyr der skal medføres om bord på skibe, efter skibstype.

(4) Den Internationale Telekommunikationsunion (ITU)'s radioreglement anviser bestemte frekvenser, 161,975 (AIS1) og 162,025 (AIS2) MHz, til brug for det automatiske identifikationssystem (AIS). Andre frekvenser, der er tildelt maritim kommunikation, er muligvis også til rådighed for AIS. Alt radioudstyr, der anvendes på disse frekvenser, skal være kompatibelt med den angivne anvendelse af disse frekvenser, og der skal være en rimelig sikkerhed for, at det vil fungere korrekt.

(5) De i denne beslutning fastsatte foranstaltninger er i overensstemmelse med udtalelse fra Udvalget for Overensstemmelsesvurdering og Markedstilsyn på Teleområdet -

VEDTAGET FØLGENDE BESLUTNING:

Artikel 1

Radioudstyr, der anvendes i den maritime mobile tjeneste som defineret i artikel 1.28 i radioreglementet fra Den Internationale Telekommunikationsunion (ITU) eller den maritime mobile satellittjeneste som defineret i artikel 1.29 i ITU's radioreglement, skal opfylde de væsentlige krav i direktiv 1999/5/EF, artikel 3, stk. 3, litra e).

Radioudstyr, som er omfattet af denne artikel, skal konstrueres således, at det sikres, at det fungerer korrekt i det maritime miljø, det er beregnet til, på ikke-SOLAS-skibe. Det skal opfylde alle AIS-tjenestens relevante operationelle krav.

Artikel 2

Bestemmelserne i denne beslutnings artikel 1 finder anvendelse fra den 28. marts 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. marts 2003.

På Kommissionens vegne

Erkki Liikanen

Medlem af Kommissionen

(1) EFT L 91 af 7.4.1999, s. 10.
Rådets afgørelse

af 21. oktober 2002

om undertegnelse på Fællesskabets vegne og om midlertidig anvendelse af en aftale i form af en brevveksling mellem Det Europæiske Fællesskab og Den Tidligere Jugoslaviske Republik Makedonien om den økopointordning, der skal gælde for Den Tidligere Jugoslaviske Republik Makedoniens transittrafik gennem Østrig

(2003/197/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 71, stk. 1, sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har forhandlet en aftale i form af en brevveksling mellem Det Europæiske Fællesskab og Den Tidligere Jugoslaviske Republik Makedonien om den økopointordning, der skal gælde for Den Tidligere Jugoslaviske Republik Makedoniens transittrafik gennem Østrig.

(2) Med forbehold af mulig indgåelse deraf på et senere tidspunkt bør den aftale, der blev paraferet den 25. januar 2001, undertegnes.

(3) Der bør træffes foranstaltninger til at anvende aftalen midlertidigt fra den 1. januar 2002 -

TRUFFET FØLGENDE AFGØRELSE:

Artikel 1

Undertegnelsen af aftalen i form af en brevveksling mellem Det Europæiske Fællesskab og Den Tidligere Jugoslaviske Republik Makedonien om den økopointordning, der skal gælde for Den Tidligere Jugoslaviske Republik Makedoniens transittrafik gennem Østrig, godkendes herved på Fællesskabets vegne med forbehold af Rådets afgørelse om indgåelse af aftalen.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne aftalen på Fællesskabets vegne med forbehold af dens indgåelse.

Artikel 3

Med forbehold af gensidighed anvendes den i artikel 1 nævnte aftale midlertidigt fra den 1. januar 2002 i afventning af gennemførelsen af de procedurer, der er nødvendige for dens indgåelse.

Artikel 4

Denne afgørelse offentliggøres i Den Europæiske Unions Tidende.

Udfærdiget i Luxembourg, den 21. oktober 2002.

På Rådets vegne

P. S. Møller

Formand
Kommissionens beslutning

af 21. marts 2003

om ændring af beslutning 2000/85/EF om særlige betingelser for import af fiskerivarer og akvakulturprodukter med oprindelse i Letland

(meddelt under nummer K(2003) 833)

(EØS-relevant tekst)

(2003/201/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, stk. 5, og

ud fra følgende betragtninger:

(1) Ifølge Kommissionens beslutning 2000/85/EF af 21. december 1999 om særlige betingelser for import af fiskerivarer og akvakulturprodukter med oprindelse i Letland(3) er "State Veterinary Service (SVS) of the Ministry of Agriculture" den myndighed i Letland, der er udpeget som ansvarlig for at kontrollere og attestere, at fiskevarer og akvakulturprodukter opfylder kravene i direktiv 91/493/EØF.

(2) Efter en omstrukturering af Letlands administration er det nu "Food and Veterinary Service (FVS) of the Republic of Latvia", der er den kompetente myndighed for udstedelse af sundhedscertifikater for fiskevarer. Den nye myndighed er i stand til effektivt at kontrollere, om de gældende love overholdes.

(3) Beslutning 2000/85/EF bør ændres i overensstemmelse hermed.

(4) For at sikre, at der bliver den nødvendige overgangsperiode, bør denne beslutning træde i kraft 45 dage efter offentliggørelsen i Den Europæiske Unions Tidende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2000/85/EF foretages følgende ændringer:

1) Artikel 1 affattes således:

"Artikel 1

'Food and Veterinary Service (FVS) of the Republic of Latvia' er den udpegede kompetente myndighed i Letland for kontrol og attestering af, at fiskevarer og akvakulturprodukter opfylder kravene i direktiv 91/493/EØF."

2) Artikel 3, stk. 2, affattes således:

"2. Certifikatet skal indeholde FVS-repræsentantens navn, stilling og underskrift og FVS's officielle stempel i en anden farve end de øvrige angivelser."

3) Bilag A affattes som angivet i bilaget til nærværende beslutning.

Artikel 2

Denne beslutning anvendes fra den 6. maj 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 21. marts 2003.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 26 af 2.2.2000, s. 21.

BILAG

"BILAG A

>PIC FILE= "L_2003076DA.004103.TIF">

>PIC FILE= "L_2003076DA.004201.TIF">"
Kommissionens beslutning

af 18. marts 2003

om ophævelse af beslutning 2003/173/EF om beskyttelsesforanstaltninger som følge af kraftig mistanke om aviær influenza i Belgien

(meddelt under nummer K(2003) 879)

(EØS-relevant tekst)

(2003/187/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 2002/33/EF(2), særlig artikel 10, og

ud fra følgende betragtninger:

(1) Sent den 11. marts 2003 meddelte de belgiske veterinærmyndigheder Kommissionen, at de nærer kraftig mistanke om, at der forekommer aviær influenza i en fjerkræbesætning i provinsen Antwerpen.

(2) Aviær influenza er en meget smitsom sygdom, som kan udgøre en alvorlig risiko for fjerkræindustrien.

(3) De belgiske myndigheder gennemførte straks inden den officielle bekræftelse af sygdommen de foranstaltninger, der er fastsat i Rådets direktiv 92/40/EØF(3) om fællesskabsforanstaltninger til bekæmpelse af aviær influenza, indtil yderligere bekræftelsesdiagnoseprocedurer var blevet gennemført.

(4) For at sikre klare og gennemskuelige bestemmelser vedtog Kommissionen beslutning 2003/173/EF(4).

(5) Beslutning 2003/173/EF bør ophæves under hensyn til resultaterne af laboratorieundersøgelserne og den epidemiologiske situation i Belgien.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 2003/173/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. marts 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 315 af 19.11.2002, s. 14.

(3) EFT L 167 af 22.6.1992, s. 1.

(4) EUT L 69 af 13.3.2003, s. 29.
Rådets afgørelse

af 8. april 2003

om beskikkelse af en suppleant til Regionsudvalget

(2003/272/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Spaniens regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som suppleant til Regionsudvalget, efter at José Luis OLIVAS MARTÍNEZ er blevet beskikket til medlem -

TRUFFET FØLGENDE AFGØRELSE:

Eneste artikel

José Joaquin RIPOLL SERRANO beskikkes som suppleant til Regionsudvalget som efterfølger for José Luis OLIVAS MARTÍNEZ for den resterende del af dennes mandatperiode, dvs. indtil den 25. januar 2006.

Udfærdiget i Luxembourg, den 8. april 2003.

På Rådets vegne

G. Drys

Formand

(1) EFT L 24 af 26.1.2002, s. 38.
Rådets afgørelse

af 19. december 2002

om indgåelse af en aftale i form af brevveksling mellem Det Europæiske Fællesskab og Canada i henhold til artikel XXVIII i GATT 1994 om ændring af indrømmelser for korn i liste CXL, der er knyttet som bilag til GATT 1994

(2003/253/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Den 26. juli 2002 bemyndigede Rådet Kommissionen til at indlede forhandlinger i henhold til artikel XXVIII i GATT 1994 med henblik på at ændre visse indrømmelser for korn. Det Europæiske Fællesskab meddelte derfor 26. juli 2002 WTO, at det agter at ændre en række indrømmelser i EF-liste CXL.

(2) Kommissionen har i samråd med det udvalg, der blev nedsat ved traktatens artikel 133, ført forhandlinger inden for rammerne af Rådets forhandlingsdirektiver.

(3) Kommissionen har med Canada, der er WTO-medlem med hovedleverandørinteresse, indgået en aftale i form af brevveksling.

(4) Aftalen i form af brevveksling mellem Det Europæiske Fællesskab og Canada bør derfor godkendes.

(5) For at sikre, at aftalen anvendes fuldt ud fra den 1. januar 2003, bør Kommissionen, indtil Rådets forordning (EØF) nr. 1766/92 af 30. juni 1992 om den fælles markedsordning for korn(1) er blevet ændret, kunne vedtage midlertidige undtagelser fra nævnte forordning.

(6) De nødvendige foranstaltninger til gennemførelsen af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(2) -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Canada i henhold til artikel XXVIII i GATT 1994 om ændring af indrømmelser for korn i EF-liste CXL, der er knyttet som bilag til GATT 1994, godkendes på Fællesskabets vegne.

Teksten til aftalen er knyttet som bilag til afgørelsen.

Artikel 2

I det omfang det er nødvendigt for, at aftalen kan anvendes fuldt ud fra den 1. januar 2003, kan Kommissionen efter proceduren i artikel 3, stk. 2, fravige bestemmelserne i forordning (EØF) nr. 1766/92, indtil forordningen er blevet ændret, dog senest den 30. juni 2003.

Artikel 3

1. Kommissionen bistås af Forvaltningskomitéen for Korn, der blev nedsat ved artikel 23 i forordning (EØF) nr. 1766/92.

2. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF, fastsættes til én måned.

3. Komitéen vedtager selv sin forretningsorden.

Artikel 4

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 19. december 2002.

På Rådets vegne

M. Fischer Boel

Formand

(1) EFT L 181 af 1.7.1992, s. 21. Senest ændret ved forordning (EF) nr. 1666/2000 (EFT L 193 af 29.7.2000, s. 1).

(2) EFT L 184 af 17.7.1999, s. 23.
Rådets afgørelse

af 19. december 2002

om indgåelse af en aftale i form af brevveksling mellem Det Europæiske Fællesskab og Amerikas Forenede Stater om ændring af indrømmelser for korn i liste CXL, der er knyttet som bilag til GATT 1994

(2003/254/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Den 26. juli 2002 bemyndigede Rådet Kommissionen til at indlede forhandlinger i henhold til artikel XXVIII i GATT 1994 med henblik på at ændre visse indrømmelser for korn. Det Europæiske Fællesskab meddelte derfor den 26. juli 2002 WTO, at det agter at ændre en række indrømmelser i EF-liste CXL.

(2) Kommissionen har i samråd med det udvalg, der blev nedsat ved traktatens artikel 133, ført forhandlinger inden for rammerne af Rådets forhandlingsdirektiver.

(3) Kommissionen har med Amerikas Forenede Stater, der er WTO-medlem med en væsentlig leverandørinteresse, indgået en aftale i form af brevveksling.

(4) Aftalen i form af brevveksling mellem Det Europæiske Fællesskab og Amerikas Forenede Stater bør derfor godkendes.

(5) For at sikre, at aftalen anvendes fuldt ud fra den 1. januar 2003, bør Kommissionen, indtil Rådets forordning (EØF) nr. 1766/92 af 30. juni 1992 om den fælles markedsordning for korn(1) er blevet ændret, kunne vedtage midlertidige undtagelser fra nævnte forordning.

(6) De nødvendige foranstaltninger til gennemførelsen af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(2) -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Amerikas Forenede Stater om ændring af indrømmelser for korn i liste CXL, der er knyttet som bilag til GATT 1994, godkendes på Fællesskabets vegne.

Teksten til aftalen er knyttet som bilag til afgørelsen.

Artikel 2

I det omfang det er nødvendigt for, at aftalen kan anvendes fuldt ud fra den 1. januar 2003, kan Kommissionen efter proceduren i artikel 3, stk. 2, fravige bestemmelserne i forordning (EØF) nr. 1766/92, indtil forordningen er blevet ændret, dog senest den 30. juni 2003.

Artikel 3

1. Kommissionen bistås af Forvaltningskomitéen for Korn, der blev nedsat ved artikel 23 i forordning (EØF) nr. 1766/92.

2. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF, fastsættes til én måned.

3. Komitéen vedtager selv sin forretningsorden.

Artikel 4

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 19. december 2002.

På Rådets vegne

M. Fischer Boel

Formand

(1) EFT L 181 af 1.7.1992, s. 21. Senest ændret ved forordning (EF) nr. 1666/2000 (EFT L 193 af 29.7.2000, s. 1).

(2) EFT L 184 af 17.7.1999, s. 23.
Rådets afgørelse 2003/252/FUSP

af 24. februar 2003

om indgåelse af aftalen mellem Den Europæiske Union og Republikken Albanien om Den Europæiske Unions Observatørmissions (EUMM's) virke i Republikken Albanien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Rådet vedtog den 22. december 2000 fælles aktion 2000/811/FUSP om Den Europæiske Unions Observatørmission(1).

(2) Efter artikel 6 i nævnte fælles aktion skal vilkårene for EUMM's virksomhed inden for rammerne af dens ansvarsområde fastlægges i aftaler, der indgås efter proceduren i traktatens artikel 24.

(3) Efter Rådets afgørelse af 13. maj 2002, som bemyndigede formandskabet til at indlede forhandlinger, har formandskabet ført forhandlinger om en aftale med Republikken Albanien om EUMM's aktiviteter.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Republikken Albanien om Den Europæiske Unions Observatørmissions (EUMM's) virke i Republikken Albanien godkendes hermed på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 24. februar 2003.

På Rådets vegne

G. Papandreou

Formand

(1) EFT L 328 af 23.12.2000, s. 53.
2003/247/EF: Kommissionens afgørelse af 9. april 2003 om ændring af afgørelse 2000/690/EF om nedsættelse af en gruppe for erhvervspolitik (EØS-relevant tekst)



EU-Tidende nr. L 093 af 10/04/2003 s. 0027 - 0027



Kommissionens afgørelse af 9. april 2003 om ændring af afgørelse 2000/690/EF om nedsættelse af en gruppe for erhvervspolitik (EØS-relevant tekst) (2003/247/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, og ud fra følgende betragtninger: (1) Gruppen for Erhvervspolitik, der blev nedsat i medfør af Kommissionens afgørelse 2000/690/EF af 8. november 2000 om nedsættelse af en gruppe for erhvervspolitik(1), har et erhvervskammer bestående af op til 40 medlemmer. Der bør med henblik på udvidelsen ske en forøgelse af antallet af medlemmer af dette erhvervskammer, der repræsenterer et bredt udsnit af sagkundskaben på de områder, der er vigtige for erhvervslivet. (2) Afgørelse 2000/690/EF bør derfor ændres i overensstemmelse hermed - TRUFFET FØLGENDE AFGØRELSE: Eneste artikel I artikel 2, stk. 1, andet led, i afgørelse 2000/690/EF ændres "40" til "45". Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den 9. april 2003. På Kommissionens vegne Erkki Liikanen Medlem af Kommissionen (1) EFT L 285 af 10.11.2000, s. 24.
Rådets afgørelse

af 18. februar 2003

om indgåelse af en aftale i form af brevveksling mellem Det Forenede Kongerige Storbritannien og Nordirland på vegne af Isle of Man og Det Europæiske Fællesskab om udvidelse til Isle of Man af den retlige beskyttelse af databaser i henhold til kapitel III i direktiv 96/9/EF

(2003/239/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 96/9/EF af 11. marts 1996 om retlig beskyttelse af databaser(1), særlig artikel 11, stk. 3,

under henvisning til forslag fra Kommissionen(2), og

ud fra følgende betragtninger:

(1) Den ret, der gives i artikel 7 i direktiv 96/9/EF, finder anvendelse på databaser, hvis fremstillere eller rettighedshavere er omfattet af den beskyttelse, der ydes i henhold til direktivets artikel 11, stk. 1 og 2.

(2) Isle of Mans lovgivning om beskyttelse af databaser er i overensstemmelse med bestemmelserne i direktiv 96/9/EF og giver samme beskyttelse som direktivets kapitel III. Isle of Man agter at udvide sin lovgivnings anvendelsesområde til også at gælde statsborgere fra medlemsstaterne af Den Europæiske Union, fysiske personer med sædvanligt opholdssted på en medlemsstats område, og selskaber eller virksomheder, der er oprettet i henhold til en medlemsstats lov, og hvis vedtægtsmæssige hjemsted, hovedkontor eller hovedforretningssted er beliggende i en af medlemsstaterne.

(3) Isle of Mans lovgivning berettiger derfor en udvidelse af den beskyttelse, der gives i henhold til kapitel III i direktiv 96/9/EF. Varigheden af denne udvidede beskyttelse kan ikke være længere end den i artikel 10 i direktiv 96/9/EF fastsatte beskyttelsestid.

(4) Aftalen i form af brevveksling, hvormed den beskyttelse, der gives i henhold til kapitel III i direktiv 96/9/EF, udvides til også at gælde Isle of Man, bør godkendes i overensstemmelse hermed -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Det Forenede Kongerige Storbritannien og Nordirland på vegne af Isle of Man om udvidelse til Isle of Man af den retlige beskyttelse af databaser i henhold til kapitel III i direktiv 96/9/EF godkendes herved på Fællesskabets vegne.

Teksten til aftalen i form af brevveksling er vedlagt som bilag.

Artikel 2

Formanden for Rådet bemyndiges herved til at udpege den person, der er beføjet til med bindende virkning for Fællesskabet at undertegne brevet til Det Forenede Kongerige Storbritannien og Nordirland.

Udfærdiget i Bruxelles, den 18. februar 2003.

På Rådets vegne

N. Christodoulakis

Formand

(1) EFT L 77 af 27.3.1996, s. 20.

(2) EFT C 331 E af 31.12.2002, s. 313.